Efnahagskerfið er að kólna . Það þarf ekkert að vera hagfræðingur til að reikna gróflega út hversu víðtækar afleiðingar á alla anga ferðaþjónustunnar það mun hafa . Það hefur verið blússandi hagvöxtur sjö ár í röð . Landsframleiðsla hefur aldrei mælst hærri . Auglýsing Hverjum er um að kenna að hér sé þá komið upp þrátafl sem mun óhjákvæmilega leiða af sér afleiðingar sem eru neikvæðar fyrir okkur öll ? Viðbragð , ekki orsök . Hér hafa verið teknar pólitískar ákvarðanir sem hafa leitt af sér þessa stöðu . Í henni fólst annars vegar að færa 72 milljarða króna til eigenda fasteigna , að mestu til tekjuhærri og eignarmeiri hópa samfélagsins . Hins vegar fólst í henni að heimila þeim sem safna séreignasparnaði að nota hann skattfrjálst til að greiða niður höfuðstól lána sinna . Þeir sem nýta úrræðið eru fyrst og síðast tekjuhærri hluti þjóðarinnar . Samhliða því að ríkissjóður var að gefa þessum hópi peninga bötnuðu vaxtakjör gríðarlega , verðbólga var sögulega lág í mörg ár og ruðningsáhrif af ferðaþjónustu tvöfaldaði fasteignaverð . Eignafólkið , bæði stóreignafólkið í fjármagnseignastéttinni sem á milljarða , og stór hluti millistéttarinnar , hefur mokgrætt á þessu ástandi . Höfuðborgin hefur þó reynt að gera sitt til að auka framboð á félagslegu húsnæði en er nánast eitt í að draga þann vagn . Það liggur ljóst fyrir að sveitarfélög eins og Seltjarnarnes og Garðabær vilja einfaldlega ekkert fá fólk sem býr í slíku húsnæði í nærsamfélagið sitt . Í könnun sem gerð var fyrir Íbúðalánasjóð í fyrra kom fram að þriðji hver leigjandi borgi meira en helming af ráðstöfunartekjum sínum í leigu og fáir þeirra geta safnað sér sparifé vegna hás leigukostnaðar . Þetta var hópurinn sem ríkissjóður valdi að gera ekkert fyrir eftir hrunið , og hefur haldið áfram að gera lítið fyrir síðastliðinn ár . Hópurinn sem var skilinn eftir . Hópurinn sem er núna að rísa upp og krefjast réttlætis og leiðréttingar á kjörum sínum . Næst koma þær ákvarðanir að færa vald yfir launum ríkisforstjóra til pólitískt skipaðra stjórna ríkisfyrirtækja sem ákváðu , þvert á tilmæli , að hækka þau laun um tugi prósenta . Fyrir hefur legið lengi að annað hvort þyrfti að trekkja þetta til baka ef það ætti ekki að hafa gríðarleg áhrif á nú yfirstandandi kjarasamninga . Kannanir sýna nefnilega að meginþorri landsmanna treystir ekki bönkum og telja að þeir séu sjálftökufyrirbæri sem séu fyrst og síðast til fyrir fólkið sem vinnur í þeim . Að þeir séu spilltir og að þeir níðist á fólkinu sem þeir eigi að þjónusta , svo að starfsfólkið í bönkunum geti greitt sér hærri laun . Það hefur myndast stéttaskipting á Íslandi . Niðurstaðan er togstreita milli stétta sem á sér fá fordæmi hérlendis , og birtist meðal annars í því sem nýir leiðtogar verkalýðshreyfingarinnar kalla stéttastríð . Stjórnmál eru enda list hins gerlega og það hefði ekki verið klókt að spila öllum trompunum út í einu . Það er nefnilega þannig að allt sem hefur orsakað þessa stöðu eru afleiðing af pólitískum ákvörðunum sem mótað hafa samfélagið okkar , og fóðrað stéttastríðið . Þeim má snúa við með nýjum ákvörðunum . Nú er boltinn kyrfilega hjá ríkisstjórninni . Hún verður að finna þjóðarsáttina og tryggja framgang hennar . Skorti hana getu eða dug til þess þá á hún ekki erindi . Og niðurstaðan verður tap fyrir okkur flest öll . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .